ନିଲାମ ହେବ ଅଣ୍ଡରୱର୍ଲ୍ଡ ଡନ୍ ଦାଉଦ ଇବ୍ରାହିମ ସମ୍ପତି | Kanak News ଆଜି ହେବ ଅଣ୍ଡରୱର୍ଲ୍ଡ ଡନ୍ ଦାଉଦ ଇବ୍ରାହିମର ସମ୍ପତି ନିଲାମ ! ଘର, ହୋଟେଲ ଓ ଗେଷ୍ଟ ହାଉସ ହେବ କୋଟି କୋଟି ଟଙ୍କା - Kanak News\nଆଜି ହେବ ଅଣ୍ଡରୱର୍ଲ୍ଡ ଡନ୍ ଦାଉଦ ଇବ୍ରାହିମର ସମ୍ପତି ନିଲାମ ! ଘର, ହୋଟେଲ ଓ ଗେଷ୍ଟ ହାଉସ ହେବ କୋଟି କୋଟି ଟଙ୍କା\n14th November, 2017 | 8:34 am\nକନକ ବ୍ୟୁରୋଃ ଆଜି ହେବ ଅଣ୍ଡରୱର୍ଲ୍ଡ ଡନ୍ ଦାଉଦ୍ ଇବ୍ରାହିମର ସଂପତି ନିଲାମୀ । ମୁମ୍ବାଇରେ ଥିବା ଦାଉଦର ଅନେକ ଦାମୀ ସଂପତି ଆଜି ନିଲାମୀ କରାଯିବ । ଚର୍ଚ୍ଚଗେଟ୍ ଅଂଚଳରେ ଥିବା ଇଣ୍ଡିଆନ୍ ମର୍ଚ୍ଚାଂଟ୍ ଚାମ୍ବରରେ ଏହି ନିଲାମୀ ହେବ । ମହାରାଷ୍ଟ୍ର ସରକାରଙ୍କ ରାଜସ୍ୱ ବିଭାଗ ପକ୍ଷରୁ ଏହି ଦାଉଦର ସଂପତିକୁ ନିଲାମୀ କରାଯାଉଛି ।\nଏକ ସୂତ୍ରରୁ ମିଳିଥିବା ସୂଚନା ଅନୁଯାୟୀ, ଡଜନେରୁ ଅଧିକ ଲୋକ ଏହି ନିଲାମୀରେ ଭାଗ ନେବାକୁ ଆବେଦନ କରିଛନ୍ତି । ପାକିସ୍ତାନରେ ଲୁଚିଥିବା ଭାରତର ମୋଷ୍ଟ ୱାଂଟେଡ୍ ଦାଉଦ୍ ଇବ୍ରାହିମ କସ୍କରର ଘର, ହୋଟେଲ ଓ ଗେଷ୍ଟହାଉସ ଭଳି ଦାମୀ ସଂପତିର ନିଲାମୀକୁ ନେଇ ମୁମ୍ବାଇରେ ଏକ ପ୍ରକାର ଗରମାଗରମ ପରିସ୍ଥିତି ରହିଥିବା ଜଣାପଡିଛି । ନିଲାମୀରେ ଭାଗ ନେବାକୁ ଇଚ୍ଛୁକ ବ୍ୟକ୍ତି, ଦିନ ୧୦ଟାରୁ ୧୨ ଟା ମଧ୍ୟରେ ବନ୍ଦ ଲଫାଫା ସହ ନିଜେ ଉପସ୍ଥିତ ହୋଇ ଇ-ନିଲାମୀରେ ଭାଗ ନେଇପାରିବେ ।\nଏବେ ନଜର ପକାନ୍ତୁ ଦାଉଦର ସଂପତି ଉପରେ । ଆଜି ନିଲାମ ହେବାକୁ ଥିବା ଦାଉଦ୍ ଇବ୍ରାହିମର ସଂପତି ତାଲିକା । ଏବଂ ସଂପତିର ଆରମ୍ଭ ନିଲାମୀ ମୂଲ୍ୟ । ମୁମ୍ବାଇସ୍ଥିତ ପାକମୋଡିଆ ଷ୍ଟ୍ରୀଟରେ ଥିବା ଡାମବରୱାଲା ବିଲ୍ଡିଂର ଆରମ୍ଭ ନିଲାମୀ ମୂଲ୍ୟ ରହିଛି ୧ କୋଟି ୫୫ ଲକ୍ଷ ୭୬ ହଜାର ଟଙ୍କା । ଏହା ସହ ପାକମୋଡିଆ ଷ୍ଟ୍ରୀଟ୍ ସ୍ଥିତ ହୋଟେଲ ରୋନକ ଅଫରୋଜକୁ ମଧ୍ୟ ନିଲାମୀ କରାଯିବ । ଯାହାର ଆରମ୍ଭ ନିଲାମୀ ମୂଲ୍ୟ ରହିଛି ୧ କୋଟି ୧୮ ଲକ୍ଷ ୬୩ ହଜାର ଟଙ୍କା । ସେହିପରି ପାକମୋଡିଆ ଷ୍ଟ୍ରୀଟ୍ରେ ଥିବା ଶବନମ୍ ଗେଷ୍ଟହାଉସକୁ ମଧ୍ୟ ନିଲାମୀ କରାଯିବ । ଯାହାର ଆରମ୍ଭ ନିଲାମୀ ମୂଲ୍ୟ ରହିଛି ୧ କୋଟି ୨୧ ଲକ୍ଷ ୪୩ ହଜାର ଟଙ୍କା ।\nଜାତି ଉଦ୍ଦେଶ୍ୟରେ ରାଷ୍ଟ୍ରପତି କୋବିନ୍ଦଙ୍କ ପ୍ରଥମ ଅଭିଭାଷଣ ! ପରସ୍ପର ପ୍ରତି ସମ୍ବେଦନଶୀଳ ହେବାକୁ ଦେଲେ ଆହ୍ୱାନ ମୋବାଇଲ ନମ୍ବର ସହିତ ଆଧାର ସଂଯୋଗ କରିବା ପାଇଁ ଘରକୁ ଆସିବେ ଏଜେଣ୍ଟ ! କେବଳ କିଛି ନିଦ୍ଦିଷ୍ଟ ଲୋକଙ୍କ ପାଇଁ ଏହି ସୁବିଧା କିଏ ଜିତିବ ଟି-ଟ୍ୱେଂଟି ! ଭାରତ-ନ୍ୟୁଜିଲାଣ୍ଡ ମଧ୍ୟରେ ତିରୁଅନନ୍ତପୁରମରେ ଖେଳାଯିବ ଅନ୍ତିମ ମ୍ୟାଚ, ଉଭୟ ଦଳ ପାଇଁ କର ବା ମର ସ୍ଥିତି ବିଶ୍ୱବିଦ୍ୟାଳୟରେ ଅଧ୍ୟାପକ ନିଯୁକ୍ତି ପାଇଁ ନୂଆ ନିୟମ ! ୨୦୨୧ ପର ଠାରୁ ୟୁନିଭରସିଟିରେ ପାଠ ପଢାଇବା ପାଇଁ ପିଏଚଡି ଆବଶ୍ୟକ ।
